# ZMLUVA O DIELO č. 489/2011/OVS

**uzavretá v zmysle § 536 a nasledujúcich zákona č. 513/1991 Zb. -**

**- Obchodného zákonníka v znení neskorších zmien a doplnkov  
( ďalej len „zmluva“)**

**Čl. I**

## Zmluvné strany

**1.** **Objednávateľ : Spojená škola**

Sídlo : Hlinská 31, 011 20 Žilina

IČO : 00158623

DIČ : 2020644923

Osoby oprávnené jednať v

- zmluvných veciach : Ing. Helena Milčevová, riaditeľka

- realizačných veciach : Ing. Helena Milčevová, riaditeľka

Bankové spojenie : DEXIA banka Slovensko

Číslo účtu : 5700027100/5600

Telefón : 0917 437 199

Email : [sekr.sou.dos.ha@dosza.edu.sk](mailto:sekr.sou.dos.ha@dosza.edu.sk)

(ďalej len „objednávateľ“ )

Zriaďovateľ : Ž i l i n s k ý s a m o s p r á v n y k r a j

Sídlo : Komenského 48, 011 09 Žilina

IČO : 37 808 427

DIČ : 202 162 6695

Zastúpený : Ing. Juraj Blanár, predseda

Bankové spojenie : DEXIA banka Slovensko a.s., Hodžova 11, 010 11 Žilina

Číslo účtu : 0360366110/5600

Osoby oprávnené jednať v :

- zmluvných veciach : Ing. Juraj Blanár, predseda ŽSK

- realizačných veciach : Mgr. Ján Jarošík, Mgr. Vladimír Dostál,

Ing. Zuzana Franková, Ing. Ivana Bahledová

Telefón : 041/ 5032 700, 5032 407, 5032 436, 5032 437, 5032 438

Fax : 041/ 5032 702, 5032 431

Email : [jan.jarosik@zask.sk](mailto:jan.jarosik@zask.sk)

(ďalej len „zriaďovateľ“)

**2.Zhotoviteľ : SOAR spol. s.r.o.**

Sídlo: ul. Pri Rajčianke 49, 010 01 Žilina

IČO : 36380041

IČ DPH : SK2020097508

Zastúpený : Jozef Ďuriš, konateľ

Bankové spojenie : VÚB, a.s.

Číslo účtu : 1922992151/0200

Osoby oprávnené jednať v:

-zmluvných veciach: Jozef Ďuriš, konateľ

-realizačných veciach: Jozef Ďuriš, konateľ

Telefón : 041/7232211

Email : [soar@soar.sk](mailto:soar@soar.sk)

Zapísaný v registri : v obchodnom registri na Okresnom súde v Žiline,

vložka č. 11122/L, odd. Sro.

(ďalej len „zhotoviteľ“)

### Čl. II

**Predmet zmluvy**

* 1. Zhotoviteľ sa zaväzuje, že pre objednávateľa vykoná stavebné práce na diele :

**„ Zateplenie obvodového plášťa, výmena okien**

**a hydraulické vyregulovanie vykurovacej sústavy a termostatizácia**

**budovy – Spojená škola, Hlinská 31, Žilina “**

( ďalej len „Dielo“ ) podľa :

* podkladov a požiadaviek poskytnutých objednávateľom,
* podľa cenovej ponuky ( krycí list a rozpočet)
* ostatných neodkladných požiadaviek, resp. zmien objednávateľa a zriaďovateľa zapísaných v stavebnom denníku, pričom zhotoviteľ je povinný ich rešpektovať.

Objednávateľ sa zaväzuje zaplatiť za podmienok uvedených v tejto zmluve zhotoviteľovi cenu za vykonanie a zrealizovanie Diela ( Čl. IV ).

* 1. Zhotoviteľ sa zaväzuje vykonať Dielo na svoje náklady a na svoje nebezpečenstvo, a to

riadne a včas. Zhotoviteľ vyhlasuje, že je osobou odborne spôsobilou na vykonanie

Diela v zmysle príslušných právnych predpisov Slovenskej republiky. Zhotoviteľ je

povinný dodržiavať všetky všeobecne záväzné právne predpisy vzťahujúce sa na vyko-

nanie Diela, a to najmä zákon č. 50/1976 Zb. o územnom plánovaní a stavebnom po-

riadku (stavebný zákon) v znení neskorších zmien a doplnkov. Zhotoviteľ potvrdzuje,

že mu je známe a jasné technické riešenie Diela a že disponuje takými kapacitami

a odbornými znalosťami, ktoré sú k vykonaniu Diela potrebné.

* 1. Prílohou tejto zmluvy je :
* cenová ponuka zhotoviteľa odsúhlasená objednávateľom a zriaďovateľom

**Čl. III**

**Miesto a termíny realizácie Diela**

* 1. Miesto vykonania Diela je :

**Spojená škola, Hlinská 31, Žilina**

* 1. Zhotoviteľ sa zaväzuje, že vykoná Dielo (Čl. II) v nasledovných termínoch realizácie

Diela :

- prevzatie staveniska **- september 2011,** zhotoviteľ je povinný vykonať písomný

zápis z odovzdania a prevzatia staveniska samostatne, alebo v stavebnom denníku,

- ukončenie prác a odovzdanie diela: - **31.07.2012 podľa finančných možností**

**objednávateľa.**

Termíny realizácie Diela sú pre zmluvné strany záväzné. K ich zmene môže dôjsť na

základe dohody zmluvných strán, ktorá musí tvoriť dodatok k tejto zmluve. Návrh

dodatku je povinný predložiť objednávateľ po vzájomnej dohode so zhotoviteľom a

 zriaďovateľom.

* 1. Dielo sa považuje za riadne ukončené a odovzdané po protokolárnom prevzatí objedná-

vateľom a zriaďovateľom i v prípade, že má drobné nedorobky, ktoré sami o sebe

a ani spolu nebránia jeho bezpečnému užívaniu.

* 1. Objednávateľ a zriaďovateľ sa zaväzujú riadne vykonané Dielo od zhotoviteľa

prevziať aj pred dohodnutým termínom na vykonanie Diela uvedenom v bode 3.2 -

ukončenie prác.

* 1. Zhotoviteľ sa zaväzuje bez zbytočného odkladu (najneskôr do jedného dňa) informovať

objednávateľa a zriaďovateľa o vzniku akejkoľvek udalosti, ktorá by bránila alebo

sťažovala realizáciu predmetu zmluvy a ktorá by mohla mať vplyv na zmluvne

stanovený termín vykonania a ukončenia prác Diela.

Uvedená povinnosť sa vzťahuje aj na objednávateľa.

**Čl. IV**

#### Cena za Dielo

* 1. Zmluvné strany sa dohodli na cene za Dielo podľa cenovej ponuky, ktorá je súčasťou tejto zmluvy odsúhlasenej zmluvnými stranami

Cena bez DPH 84 215,97 EUR

DPH 20 % 16 843,19 EUR

**spolu s DPH**  **101 059,16 EUR**

**slovom spolu s DPH: stojedentisícpäťdesiatdeväť EUR/16 centov**

DPH bude účtovaná v súlade so všeobecne záväznými právnymi predpismi účinnými

v čase fakturácie.

* 1. Cena za zhotovenie Diela je maximálna, ktorú nemožno bez súhlasu objednávateľa a zriaďovateľa zvýšiť. Cenová ponuka, ktorá je súčasťou tejto zmluvy, slúži výhradne pre ocenenie prác v nej uvedených. Ak počas realizácie diela vzniknú nepredvídané práce nezahrnuté v zmluvnej cenovej ponuke (čo sa týka množstva alebo druhu) je povinný tieto zhotoviteľ oceniť a v písomnej forme predložiť objednávateľovi a  zriaďovateľovi na odsúhlasenie ešte pred ich realizáciou.

* 1. Cena za Dielo zahŕňa okrem stavebných prác a  dodávok aj všetky poplatky za

odborné skúšky a merania, poplatky za energie pri realizácii Diela, telefón, poplatky za

odvoz a  uskladnenie odpadov, cenu za zariadenie staveniska a  ostatné náklady

zhotoviteľa. Zriadenie, prevádzkovanie, likvidácia, vypratanie zariadenia staveniska

a staveniska samotného sú súčasťou ceny za Dielo (bod 4.1).

**Čl. V**

## Fakturácia a platobné podmienky

* 1. Cena za Dielo sa bude uhrádzať na základe čiastkových faktúr vystavených podľa bodu 5.3 tohto Čl. zmluvy spolu s príslušnou DPH na fakturované práce. Vo faktúre v  označení odberateľ bude uvedený objednávateľ podľa Čl. I.
  2. Právo Zhotoviteľa čiastkovo fakturovať vzniká po ukončení častí Diela Zhotoviteľom

Objednávateľovi.

* 1. Jednotlivé čiastkové faktúry musia obsahovať všetky náležitosti daňového dokladu podľa

platných právnych predpisov, označenie zhotoviteľa, číslo zmluvy, číslo čiastkovej faktúry, deň odoslania faktúry, deň splatnosti faktúry a deň zdaniteľného plnenia, označenie peňažného ústavu a číslo účtu, na ktorý sa má platiť, fakturovanú cenu bez DPH, hodnotu DPH a celkovú fakturovanú cenu, označenie diela, pečiatku a podpis štatutára zhotoviteľa a prílohou každej čiastkovej faktúry musí byť súpis skutočne vykonaných prác a dodávok za príslušný kalendárny mesiac vystavený zhotoviteľom a odsúhlasený a podpísaný osobou oprávnenou konať v realizačných veciach za objednávateľa a zriaďovateľa. Ak faktúra nebude obsahovať náležitosti a prílohy stanovené právnymi predpismi a zmluvnými dojednaniami v tejto zmluve, objednávateľ je oprávnený ju pred uplynutím lehoty splatnosti vrátiť zhotoviteľovi bez zaplatenia. Doručením opravenej faktúry objednávateľovi začne plynúť nová lehota splatnosti.

* 1. Konečná faktúra sa považuje za platobný doklad, ktorým bude vykonané celkové finančné vysporiadanie diela. V tejto faktúre budú zohľadnené platby za časti diela zaplatené objednávateľom formou čiastkových faktúr. Táto faktúra musí obsahovať náležitosti uvedené v ods. 5.3 tohto Čl. a odvolanie sa na ustanovenie tejto zmluvy, ktoré oprávňuje zhotoviteľa fakturovať takouto faktúrou, rozpis už fakturovaných čiastok, označenie osoby, ktorá faktúru vystavila, Protokol o odovzdaní a prevzatí Diela, ako aj všetky náležitosti daňového dokladu podľa platných právnych predpisov.
  2. Splatnosť každej z faktúr je 180 kalendárnych dní od jej doručenia Objednávateľovi.
  3. Každá faktúra musí byť vyhotovená v minimálne 4 origináloch a riadne doručená Objednávateľovi. Faktúra musí byť potvrdená vo forme podpisu za zhotoviteľa: štatutárnym orgánom zhotoviteľa a za objednávateľa a zriaďovateľa: osobou oprávnenou konať za objednávateľa a zriaďovateľa v realizačných veciach, inak sa na ňu nebude prihliadať.

Faktúra musí mať nasledujúce prílohy:

* súpis skutočne vykonaných prác a dodávok potvrdený podpisom zhotoviteľa a stavbyvedúceho zhotoviteľa a stavebného dozoru zriaďovateľa alebo stavebného dohľadu zriaďovateľa alebo osobou  oprávnenou konať za zriaďovateľa a objednávateľa v realizačných veciach,
* položkový rozpočet diela
* krycí list rozpočtu.

Ak faktúra nebude obsahovať všetky náležitosti stanovené platnými právnymi predpismi a vyššie uvedené údaje a prílohy, objednávateľ je oprávnený faktúru v lehote splatnosti Zhotoviteľovi vrátiť. Lehota splatnosti začne v takom prípade plynúť od doručenia novej správne vystavenej a doručenej faktúry spolu so všetkými vyššie uvedenými prílohami Objednávateľovi.

* 1. Celkovo vyfakturovaná suma všetkých čiastkových faktúr nesmie presiahnuť 90 %

z dohodnutej ceny za Dielo.

**5.8** Zmluvnéstrany sa dohodli, že časť ceny za Dielo vo výške 10 % z celkovej ceny

za Dielo (Čl. IV, bod 4.1) uhradí objednávateľ do 30 dní po odstránení zjavných

vád a nedorobkov zistených pri preberacom konaní podľa tejto zmluvy (ďalej

len „zadržaná suma“).

* 1. Konečnú faktúru predloží zhotoviteľ najskôr deň nasledujúci po odstránení zjavných vád a nedorobkov. Vystavenie tejto faktúry vylučuje dodatočné nároky na úpravu ceny zo strany zhotoviteľa.

**Čl. VI**

# Práva a povinnosti zmluvných strán

* 1. Zhotoviteľ vyhlasuje, že má všetky povolenia a licencie, ktoré sú nevyhnutné na vykonanie Diela a že tieto povolenia sú postačujúce na to, aby mohol Dielo riadne vykonať. Tieto doklady predloží najneskôr pri podpise tejto zmluvy, pokiaľ neboli predložené už v rámci verejného obstarávania.
  2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi  
     (podklady z verejného obstarávania napr. rozpočet stavby, projektová dokumentácia, vyjadrenia pamiatkového úradu, podmienky stavebného povolenia a pod.) objednávateľa a zriaďovateľa, ktorý prostredníctvom Úradu ŽSK vykonal verejné obstarávanie na žiadosť objednávateľa, pokynmi objednávateľa, zápismi a dohodami a pokynmi oprávnených osôb zmluvných strán.
  3. Ak dohoda uzatvorená v zmysle bodu 6.2 tohto článku má vplyv na rozsah Diela alebo na termín vykonania Diela, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve.
  4. Objednávateľ a zriaďovateľ si vyhradzujú právo spoločne rozhodnúť o obmedzení alebo rozdelení rozsahu Diela. Obmedzenie alebo rozdelenie rozsahu Diela bude mať vplyv na zníženie ceny diela spôsobom uvedeným v bode 6.7 tejto zmluvy. Obmedzenie alebo rozdelenie rozsahu Diela musí byť písomne oznámené zhotoviteľovi, pričom zhotoviteľ sa zaväzuje Dielo v takomto obmedzenom alebo rozdelenom rozsahu vykonať. Obmedzenie alebo rozdelenie rozsahu Diela sa nepovažuje za porušenie tejto zmluvy a nezakladá zhotoviteľovi nárok na náhradu škody.
  5. Zhotoviteľ po dohode s objednávateľom a  zriaďovateľom vykoná rozšírenie rozsahu Diela, v prípade ak vznikne potreba na takéto rozšírenie na základe dodatočných požiadaviek objednávateľa a zriaďovateľa, pričom výška ceny za vykonanie Diela bude určená spôsobom podľa bodu 6.7 tejto zmluvy. Dohoda o rozšírení rozsahu Diela bude tvoriť dodatok k tejto zmluve.
  6. Objednávateľ a zriaďovateľ majú právo požadovať zmeny Diela alebo ktorejkoľvek jeho časti, ktoré môžu byť podľa jeho názoru nevyhnutné. Objednávateľ a zriaďovateľ sú povinní písomne oznámiť zhotoviteľovi potrebu takýchto zmien Diela. Zhotoviteľ do troch pracovných dní od prevzatia písomného oznámenia oznámi objednávateľovi a zriaďovateľovi prípadné dôsledky tejto zmeny na dohodnutú cenu za Dielo a na dohodnuté termíny vykonania Diela. Objednávateľ a zriaďovateľ sú povinní spoločne sa vyjadriť sa k oznámeniu o zmenách do troch pracovných dní odo dňa doručenia písomného oznámenia. Žiadna takáto zmena nemá vplyv na platnosť zmluvy. Zmena týkajúca sa zvýšenia alebo zníženia zmluvnej ceny Diela alebo posunutia termínu ukončenia prác bude riešená dodatkom k tejto zmluve. Pokiaľ nebude v dodatku stanovené inak, nemá zmena Diela podľa tohto bodu vplyv na termíny jeho dokončenia. V prípade, že zmena Diela bude mať za následok zmenu ceny Diela, cena Diela sa upraví v súlade s bodom 6.7 tejto zmluvy. V prípade, ak objednávateľ a zriaďovateľ vydá písomný pokyn na zmenu Diela z dôvodu neplnenia alebo porušenia zmluvy zhotoviteľom v rozsahu jeho zodpovednosti, je zhotoviteľ povinný zaplatiť všetky náklady spojené so zmenou Diela.
  7. Všetky zmeny uvedené v bode 6.2 až 6.6 a všetky zvýšenia alebo zníženia zmluvnej ceny ocení zhotoviteľ v zmysle jednotkových cien podľa jednotlivých položiek cenovej ponuky, ktorá je súčasťou tejto zmluvy. Práce podľa druhu nezahrnuté v  cenovej ponuke, ocenenie ktorých nie je obsiahnuté v zmluvnej cenovej ponuke, budú ocenené podľa objednávateľom a zriaďovateľom vopred odsúhlasenej kalkulácie cien (bod 4.2). Uskutočnenie všetkých prác naviac musí byť následne upravené formou dodatku k tejto zmluve.
  8. Objednávateľ sa zaväzuje, že riadne vykonané Dielo prevezme a zaplatí zaň cenu určenú zmluvou. O prevzatí Diela sa spíše Protokol o odovzdaní a  prevzatí diela, podpísaný všetkými zmluvnými stranami.
  9. Zhotoviteľ znáša nebezpečenstvo škody, ale vlastníkom aj čiastkovej zhotovenej veci sa stáva objednávateľ zaplatením príslušnej faktúry. Vlastníkom celého Diela sa stáva objednávateľ zaplatením ceny za Dielo po odpočítaní zadržanej sumy.
  10. Nebezpečenstvo škody na Diele prechádza na objednávateľa odovzdaním a prevzatím zhotovovaného Diela ako celku na základe Protokolu o prevzatí diela.
  11. Odovzdanie staveniska a jeho častí na vykonanie diela bude uskutočnené na základe Protokolu o odovzdaní a prevzatí staveniska a to v súlade s bodom 3.2 tejto zmluvy. Od okamihu podpisu Protokolu od odovzdaní a prevzatí staveniska objednávateľom, zriaďovateľom a zhotoviteľom zodpovedá za stavenisko zhotoviteľ. Zhotoviteľ je povinný zabezpečiť stavenisko tak, aby počas výkonu prác a tiež v období pracovného voľna na stavbe nedošlo k poškodeniu zdravia a majetku tretích osôb.
  12. Po dohode zmluvných strán, zhotoviteľ si na svoje náklady zabezpečí dodávku elektriny, vody a ďalších médií na stavenisku po dobu realizácie Diela, zriadenie prípojok a inštaláciu meračov a rozvodov. Systém rozvodov a všetky použité zariadenia musia byť v súlade s príslušnými STN. Zhotoviteľ bude hradiť poplatky za elektrinu, plyn, vodné, stočné a ďalšie zdroje a služby až do úplného dokončenia diela, vrátane poplatkov za pripojenie. Zhotoviteľ diela zabezpečí plnenie podmienok správcov dotknutých inžinierskych sietí, dotknutých orgánov a všetkých revíznych a východiskových správ súvisiacich s vydaním kolaudačného rozhodnutia a povolenia na užívanie stavby.
  13. Zhotoviteľ je povinný viesť denné záznamy o uskutočnených prácach formu stavebného denníka. Stavebný denník musí byť k dispozícii na pracovisku za účelom priebežnej kontroly a uskutočnenia zápisov zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte zamestnancov, počte mechanizmov a množstve realizovaných druhov prác, údaje dôležité na posúdenie prác orgánmi štátnej správy, popis uskutočnenia prác, informácie o dodávkach materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním Diela. Zápisy do stavebného denníka čitateľne zapisuje a podpisuje stavbyvedúci vždy v deň deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba objednávateľ a zriaďovateľ, resp. osoba oprávnená konať v realizačných veciach za zriaďovateľa alebo stavebný dozor, ktorý určí zriaďovateľ alebo príslušné orgány štátnej správy. Zhotoviteľ je povinný zápisom v stavebnom denníku tri pracovné dni vopred vyzvať objednávateľa a  zriaďovateľa na účasť pri vykonávaní skúšok v súlade s STN. Ak sa objednávateľ alebo zriaďovateľ nedostaví v stanovenom termíne, je zhotoviteľ oprávnený vykonať skúšky bez jeho účasti. Zhotoviteľ je povinný viesť podrobný technický záznam o vykonaných skúškach. Všetky zmeny a práce vykonané naviac je zhotoviteľ povinný zdôvodniť zápisom do stavebného denníka. Zriaďovateľ alebo ním poverená osoba je povinná priebežne kontrolovať zápisy v stavebnom denníku a reagovať adekvátnym spôsobom na požiadavky či pripomienky zhotoviteľa. Kópie stavebného denníka budú priebežne po kontrole zriaďovateľom uchovávané zhotoviteľom pre potreby preberacieho, resp. kolaudačného konania.
  14. Zhotoviteľ je povinný chrániť Dielo počas jeho vykonávania a opatriť časti hotového Diela ochrannými prostriedkami tak, aby nedošlo k ich poškodeniu do doby odovzdania Diela objednávateľovi.
  15. Zhotoviteľ nie je oprávnený pri vykonávaní Diela použiť náhradné hmoty a výrobky oproti predpokladaným v rozpočte bez súhlasu oprávneného zástupcu objednávateľa a zriaďovateľa, rovnako nie je oprávnený odchýliť sa od podmienok verejného obstarávania, ktoré vykonal Úrad ŽSK na základe požiadavky objednávateľa a ktoré sú pre zhotoviteľa záväzné.
  16. Zástupca objednávateľa a zriaďovateľa môžu kedykoľvek požiadať zhotoviteľa, aby bezodkladne odvolal subdodávateľa, ktorý podľa názoru objednávateľa a zriaďovateľa nevykonáva svoju prácu kvalitne. Odvolaný subdodávateľ bude zhotoviteľom čo najskôr nahradený iným subdodávateľom. Odvolaním subdodávateľa nebudú zmenené termíny dokončenia ani zmluvná cena.
  17. Objednávateľ a zriaďovateľ sú oprávnení žiadať zmenu materiálov alebo technológií, ktoré majú byť zabudované v stavbe podľa vlastného uváženia, zhotoviteľ je povinný túto zmenu akceptovať a prijať aj zmenu ceny dodávaného materiálu a technológie, či už jej zníženie alebo zvýšenie. Táto zmena musí byť požadovaná objednávateľom a zriaďovateľom v dostatočnom časovom predstihu, najneskôr však päť dní pred ich zabudovaním do stavby.
  18. Ak objednávateľ a zriaďovateľ o to písomne požiadajú, pred začatím vykonávania diela predloží zhotoviteľ objednávateľovi a  zriaďovateľovi na schválenie zoznam rozhodujúcich dodávateľov, resp. subdodávateľov. Zhotoviteľ je povinný akceptovať´ pripomienky objednávateľa a zriaďovateľa k predloženému zoznamu rozhodujúcich dodávateľov, resp. subdodávateľov. Dohoda o cene prác a termínoch prác vykonaných rozhodujúcimi subdodávateľmi sa uskutoční za účasti objednávateľa a zriaďovateľa alebo oprávnenej osoby podľa Čl. I zmluvy. Rozhodujúcimi dodávateľmi a rozhodujúcimi subdodávateľmi sú dodávatelia a subdodávatelia uvedení ako rozhodujúci dodávatelia a rozhodujúci subdodávatelia v stavebnom denníku.
  19. Zhotoviteľ sa zaväzuje, že bez predchádzajúceho písomného súhlasu objednávateľa a zriaďovateľa úmyselne ani z nedbanlivosti neumožní tretej osobe získať informácie o Zmluve o dielo alebo o skutočnostiach, ktoré sa dozvedel v súvislosti s vykonaním Diela, hlavne o cene alebo odhade ceny.
  20. Objednávateľ a zriaďovateľ môže preniesť ktorúkoľvek zo svojich povinností a právomocí na tretiu osobu a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a nadobudne účinnosť po doručení zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ alebo zriaďovateľ sám.
  21. Zhotoviteľ v plnom rozsahu zodpovedá za dodržiavanie BOZP, PO a ochrany životného prostredia svojimi zamestnancami, ako aj zamestnancami svojho subdodávateľa na stavenisku. Zároveň zabezpečí, aby všetci jeho zamestnanci a zamestnanci jeho subdodávateľa absolvovali predpísané školenia alebo mali príslušné atesty a osvedčenia. Taktiež sa zhotoviteľ zaväzuje vybaviť svojich zamestnancov zodpovedajúcimi osobnými ochrannými pracovnými pomôckami. Zhotoviteľ bude v prípade nehody, alebo pracovného úrazu postupovať v súlade so všeobecne záväznými predpismi a zákonmi, zároveň okamžite upovedomí zodpovedného zamestnanca objednávateľa na stavbe a zriaďovateľa:

- o pracovných úrazoch,  
- o škodách na vybavení a strojoch na stavbe a stavenisku,  
- o škodách na životnom prostredí,  
- o požiaroch.

**6.22** Objednávateľ, zriaďovateľ, resp. oprávnená osoba podľa Čl. I, resp. osoba oprávnená konať v realizačných veciach za zriaďovateľa, je oprávnená dať zamestnancom zhotoviteľa príkaz prerušiť práce, ak zodpovedný pracovník zhotoviteľa nie je dosiahnuteľný, ak je ohrozená bezpečnosť uskutočňovanej stavby, životy, alebo zdravie zamestnancov na stavbe alebo ak hrozia iné vážne škody.

**6.23** Zhotoviteľ sa zaväzuje, že sa jeho pracovníci ani iné osoby s jeho vedomím nebudú po- hybovať, resp. zdržiavať na pracovisku (stavenisku) z dôvodov, ktoré nesúvisia s výkonom prác podľa tejto zmluvy, bez vedomia a súhlasu objednávateľa alebo  zriaďovateľa. Objednávateľ, ani zriaďovateľ nezodpovedajú za škody spôsobené zhotoviteľovi, ak sa jeho zamestnanci neoprávnene zdržiavajú mimo určených priestorov.

**6.24** Zhotoviteľ zodpovedá za škody na cudzom majetku, ktoré by vznikli z jeho činnosti a tieto odstráni na vlastné náklady. Bez odstránenia takto vzniknutých škôd objednávateľ neuhradí konečnú faktúru zhotoviteľovi. Prípadné časové lehoty na odstránenie takýchto škôd sa dohodnú na preberacom konaní stavby.

**6.25** Zhotoviteľ je povinný stavenisko – pracovisko vhodne zabezpečiť. Je povinný udržia-vať na stavenisku – pracovisku poriadok a čistotu, ako aj odstraňovať odpady a nečis-toty vzniknuté z jeho prác. Zhotoviteľ je povinný svoje pracovisko zabezpečiť tak, aby neohrozoval bezpečnosť na iných pracoviskách.

**6.26** Zhotoviteľ sa zaväzuje dodať objednávateľovi certifikáty zhody od použitých mate-riálov a zariadení pred ich zabudovaním.

**6.27** Zmluvné strany sa zaväzujú, že budú vzájomne spolupracovať a poskytnú si vzájomnú súčinnosť pri riešení konkrétnych otázok a problémov, ktoré vzniknú počas vykonávania Diela, najmä vzhľadom na ich možný vplyv na výšku ceny za Dielo. Zhotoviteľ je povinný upozorniť objednávateľa a zriaďovateľa na možnosť realizácie jednoduchších a finančne menej náročných riešení, ako predpokladá táto zmluva. Objednávateľ a zriaďovateľ nemusia predmetné pripomienky zhotoviteľa počas realizácie Diela akceptovať.

**6.28** Zhotoviteľ zodpovedá za to, že pri realizácii diela nepoužije materiál, o ktorom je v ča-se jeho použitia známe, že je škodlivý. Použité stavebné výrobky pri realizácii staveb-ného Diela musia spĺňať podmienky a požiadavky uvedené v zákone č. 90/1998 Z.z. o stavebných výrobkoch v platnom znení, budú spĺňať kritériá a štandard požadovaný objednávateľom a budú v súlade so všeobecne záväznými predpismi a normami plat-nými v SR.

**6.29** Zhotoviteľ je povinný zúčastňovať sa kontrolných dní určených objednávateľom alebo zriaďovateľom.

**6.30**  Zhotoviteľ na žiadosť objednávateľa a zriaďovateľa poskytne tretím osobám, ktoré sú v  právnom vzťahu s objednávateľom alebo zriaďovateľom s predchádzajúcim súhlasom objednávateľa a zriaďovateľa potrebné vysvetlenie všetkých otázok spojených s vykonávaním Diela.

**6.31** Zhotoviteľ poverí výkonom funkcie stavbyvedúceho osobu, ktorá má príslušné opráv-nenie vydané Slovenskou komorou stavebných inžinierov a meno tejto osoby je povin-ný oznámiť objednávateľovi a zriaďovateľovi pri odovzdaní a prevzatí staveniska

**6.32**  Ak o to objednávateľ a zriaďovateľ písomne požiadajú, zhotoviteľ do 5 pracovných dní od podpisu zmluvy predloží na odsúhlasenie objednávateľovi a zriaďovateľovi harmonogram prác na Diele. Odsúhlasený harmonogram prác bude súčasťou tejto zmluvy. Bezdôvodné nedodanie alebo neplnenie harmonogramu prác sa bude považovať za podstatné porušenie zmluvy a objednávateľ a zriaďovateľ majú právo od zmluvy odstúpiť bez poskytnutia náhrady škody zhotoviteľovi.

**6.33** Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie diela alebo jeho uvedenie do prevádzky. Organizovanie, vybavovanie a úhradu funkčných skúšok zabezpečí zhotoviteľ.

**6.34** Zhotoviteľ oznámi objednávateľovi a zriaďovateľovi pripravenosť k odovzdaniu a prevzatiu riadne vykonaného Diela päť dní vopred.

**6.35** Pri odovzdávacom a preberacom konaní sa preverí, či je záväzok zhotoviteľa splnený tak, ako je stanovené v tejto zmluve, vykoná sa fyzická kontrola vykonaného Diela, jeho súčasti a  príslušenstvá, overia sa revízne správy, atesty a  komplexné skúšky.

* + 1. Riadnym vykonaním Diela a riadnym splnením všetkých záväzkov zhotoviteľa vyplývajúcich z tejto zmluvy sa rozumie riadne vykonanie Diela v súlade s touto zmluvou tak, aby bolo spôsobilé pre úspešné ukončenie preberacieho konania a zároveň odovzdanie všetkých dokumentov potrebných pre preberacie konanie a dokladov potvrdzujúcich kvalitu a technické parametre Diela v súlade so všeobecne záväznými právnymi predpismi. Podmienkou riadneho vykonania Diela je aj úspešné vykonanie všetkých skúšok predpísaných osobitnými prepismi a záväznými normami. Vykonanie týchto skúšok zabezpečí zhotoviteľ podľa bodu 6.33 tohto článku. Uvedené doklady musia byť vyhotovené v slovenskom jazyku. Po ukončení prác, najneskôr do 10 dní po odovzdaní a prevzatí diela je zhotoviteľ povinný pracovisko úplne vypratať, odstrániť zvyšný materiál, odpady a pod. Zhotoviteľ je povinný pri vykonávaní diela dodržiavať všeobecne záväzné právne predpisy SR, hlavne zákon č. 223/2001 Z.z. o odpadoch v platnom znení.

**Čl. VII**

**Sankcie a zmluvné pokuty**

* 1. V prípade omeškania zhotoviteľa s riadnym vykonaním a odovzdaním Diela ako celku

je objednávateľ oprávnený žiadať od zhotoviteľa zaplatenie zmluvnej pokuty vo výške 0,05 % z ceny Diela (bod 4.1 tejto zmluvy) za každý aj začatý deň omeškania.

* 1. Ak sa objednávateľ dostane do omeškania s úhradou oprávnenej faktúry, môže si

zhotoviteľ uplatniť voči objednávateľovi zaplatenie úrokov z omeškania vo výške

0,05 % z dlžnej sumy za každý deň omeškania.

* 1. Ak zhotoviteľ nevykoná Dielo v termíne podľa zmluvy alebo preruší vykonávanie

predmetu tejto zmluvy, je objednávateľ oprávnený požadovať uhradenie nákladov

a škôd, ktoré mu tak preukázateľne vznikli.

* 1. Ak zhotoviteľ nezačne s odstraňovaním vád Diela v lehote uvedenej v bode 8.3. tejto zmluvy, objednávateľ je oprávnený požadovať od neho zaplatenie zmluvnej pokuty vo výške 0,05% z ceny Diela s DPH za každý deň omeškania.
  2. Ak zhotoviteľ neodstráni vady Diela v lehote uvedenej v bode 8.3. tejto zmluvy, objednávateľ je oprávnený požadovať zaplatenie zmluvnej pokuty vo výške 0,05% z ceny Diela s DPH za každý deň omeškania.
  3. Zaplatením zmluvnej pokuty sa zhotoviteľ nezbavuje povinnosti splnenia záväzku

zabezpečeného zmluvnou pokutou ani povinnosti nahradiť škodu tým spôsobenú, a to

aj škodu presahujúcu zmluvnú pokutu.

**Čl. VIII**

**Zodpovednosť za vady, záruka**

* 1. Objednávateľ a zriaďovateľ nie sú povinní prevziať vykonané dielo, ktoré má vady brániace riadnemu užívaniu Diela. Dielo má vady brániace riadnemu užívaniu, ak bolo vykonané v   rozpore s odsúhlaseným technologickým postupom prác, právnymi predpismi a technickými normami platnými v  SR alebo s dohodou zmluvných strán, prípadne touto zmluvou, alebo ak neboli vykonané všetky dohodnuté práce, prípadne neboli odovzdané dokumenty podľa bodu 6.26 tejto zmluvy.
  2. V prípade zistenia vád a nedostatkov bude spísaný ich zoznam s uvedením dohodnutých termínov odstránenia. V prípade, že vady a nedostatky budú drobného charakteru a nebudú brániť riadnemu užívaniu Diela, môže objednávateľ a zriaďovateľ prevziať vykonané Dielo s určením termínu odstránenia vád a nedostatkov. Po ich odstránení bude spísaný zápis rozhodujúci pre určenie začiatku záručnej doby na Dielo.
  3. Zmluvné strany sa dohodli pre prípad výskytu vád Diela, že počas záručnej doby ( bod 8.5) má objednávateľ alebo zriaďovateľ právo požadovať a zhotoviteľ povinnosť odstrániť takéto vady Diela na svoje náklady. Zhotoviteľ sa zaväzuje začať s odstraňovaním oprávnených vád Diela do 24 hodín po uplatnení reklamácie objednávateľom alebo zriaďovateľom a vady odstrániť bez zbytočného odkladu, najneskôr do troch dní od doručenia reklamácie od objednávateľa alebo zriaďovateľa ak sa s objednávateľom alebo zriaďovateľom písomne nedohodne inak.
  4. Ak zhotoviteľ neodstráni vady v požadovanom termíne, ak ich neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, objednávateľ a zriaďovateľ sú oprávnení požadovať zníženie ceny alebo odstrániť ich sami alebo dať ich odstrániť treťou osobou, a to na náklady zhotoviteľa, pričom zhotoviteľ sa výslovne zaväzuje a je povinný takto vynaložené náklady objednávateľovi nahradiť. Náhrada takto vzniknutých nákladov môže byť vykonaná nasledovne:

1. započítaním zadržaných 10 % z ceny podľa bodu 5.6 zmluvy, pokiaľ táto suma nebola objednávateľom zaplatená alebo
2. vystavením faktúry so splatnosťou 10 dní odo dňa doručenia zhotoviteľovi.
   1. Zhotoviteľ zodpovedá za vady Diela v **záručnej dobe, ktorá je 60 mesiacov.** Zhotoviteľ nezodpovedá za vady spôsobené chybným zaobchádzaním s Dielom po jeho prevzatí. Zhotoviteľ takisto nezodpovedá za vady diela, ktoré boli spôsobené použitím stavebných materiálov a vecí poskytnutých objednávateľom alebo zriaďovateľom na nevhodnosť ktorých objednávateľa a zriaďovateľa upozornil, ale tí na ich použití písomne trvali alebo ak zhotoviteľ ani pri maximálnej starostlivosti nemohol zistiť ich nevhodnosť.
   2. Záručná doba neplynie po dobu, po ktorú objednávateľ nemôže Dielo užívať pre jeho vady alebo nedorobky, za ktoré zodpovedá zhotoviteľ. V prípade, že pri ich odstraňovaní došlo k výmene jednotlivých častí za nové, platí, že pre nové častí Diela začína plynúť nová záručná doba **60 mesiacov** odo dňa nasledujúceho po podpísaní protokolu o odstránení vady alebo nedorobku.
   3. Na materiály a technológie, ktoré tvoria súčasť dodávky diela sa vzťahuje záručná doba podľa uvedení ich výrobcov.

**Čl. IX**

**Osobitné ustanovenia**

* 1. Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a tieto ich ani nemôžu ovplyvniť, napr. vojna, mobilizácia, živelné pohromy a pod.
  2. Ak sa splnenie tejto zmluvy stane nemožným, zmluvná strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k takejto dohode, má zmluvná strana, ktorá sa oprávnene odvoláva na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

**Čl. X**

**Odstúpenie od zmluvy**

* 1. Objednávateľ a zriaďovateľ sú oprávnení odstúpiť od zmluvy podľa § 344 a nasl. Obchodného zákonníka alebo za podmienok v zmluve ustanovených, najmä:
* ak zhotoviteľ neplní kvalitatívno-technické parametre a podmienky zhotovovania predmetu zmluvy určeným technologickým postupom prác, STN a všeobecne záväznými právnymi predpismi a  touto zmluvou, a  napriek písomnému upozorneniu objednávateľa alebo zriaďovateľa nevykoná nápravu v určenej lehote,
* ak zhotoviteľ aj napriek písomnému upozorneniu objednávateľa alebo zriaďovateľa (jeho zástupcom na stavbe, zápisom v stavebnom denníku na chybné plnenie zhotoviteľa stavby alebo iným vhodným spôsobom) pokračuje v chybnom plnení alebo aj napriek upozorneniu v primeranej lehote mu určenej na odstránenie vady túto neodstránil. V rozsahu chybného plnenia nie je objednávateľ povinný vykonať úhradu platby a až do jeho odstránenia nie je v omeškaní s platením. Výšku takto neuhradenej čiastky stanoví objednávateľ výpočtom podľa rozsahu chybného plnenia v súlade s cenovou ponukou, ktorá je súčasťou tejto zmluvy,
* ak zhotoviteľ bezdôvodne neprevezme stavenisko, nedokáže vykonať Dielo v zmysle zmluvy alebo bez vážneho dôvodu preruší vykonávanie Diela,
* ak je proti zhotoviteľovi vedené konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie v zmysle zákona č. 7/2005 Z. z. v platnom znení, alebo ak zhotoviteľ v  dôsledku svojej platobnej neschopnosti zastaví svoje platby iným dodávateľom, prípadne ak zhotoviteľ vstúpil do likvidácie.

**10.2** Zhotoviteľ je oprávnený odstúpiť od zmluvy v prípadoch, ak:

- objednávateľ a zriaďovateľ neodovzdajú stavenisko v termíne stanovenom touto zmluvou,

- objednávateľ a zriaďovateľ prerušia vykonávanie Diela na dobu prekračujúcu tri kalendárne mesiace, pokiaľ tak nebolo urobené z dôvodu na strane zhotoviteľa,

- objednávateľ je v omeškaní s platením za Dielo o viac ako 60 dní,

- objednávateľ a zriaďovateľ bezdôvodne neprevezmú riadne vykonané Dielo.

**Čl. XI**

**Záverečné ustanovenia**

* 1. Pri plnení tejto zmluvy sa riadia zmluvné strany v prvom rade jej ustanoveniami.

Zhotoviteľ sa bude riadiť tiež písomnými pokynmi objednávateľa

a zriaďovateľa zapísanými v stavebnom denníku a písomnými dohodami

oprávnených pracovníkov zmluvných strán v príslušnom predstihu.

* 1. Ostatné skutočnosti neupravené v ustanoveniach tejto zmluvy sa budú spravovať príslušnými ustanoveniami Obchodného zákonníka, Občianskeho zákonníka, prípadne ďalšími právnymi predpismi, najmä: stavebným zákonom, zákonom o životnom prostredí, zákonnými normami o bezpečnosti práce a technických zariadení pri stavebných prácach a ďalšími právnymi predpismi záväznými na území Slovenskej republiky, s čím obe zmluvné strany bez výhrad súhlasia.
  2. Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
  3. V prípade, kedy táto zmluva alebo zákon zakotvuje povinnosť doručovať druhej strane, doručuje sa na adresy uvedené v záhlaví tejto zmluvy. Zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“.
  4. Zmluvné strany vzájomne prehlasujú, že zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.
  5. Táto zmluva je vypracovaná v štyroch vyhotoveniach, objednávateľ obdrží jedno vyhotovenie, zriaďovateľ dve vyhotovenia a zhotoviteľ jedno vyhotovenie zmluvy. Táto zmluva nadobudne platnosť dňom jej podpisu všetkými zmluvnými stranami. Táto zmluva nadobudne účinnosť dňom nasledujúcim po dni jej zverejnenia na webovej stránke objednávateľa.

V Žiline dňa 12.9.2011 V Žiline dňa 12.9.2011

**Za zhotoviteľa : Za objednávateľa :**

**.......................................... ..............................................**

**Jozef Ďuriš, konateľ Ing. Helena Milčevová, riaditeľa**

**Za zriaďovateľa:**

**...............................................**

**Ing. Juraj Blanár, predseda ŽSK**